નાટકમાં નાટકના લેખક નિમેષ શાહ ઉપરાંત એક્તા ડાંગર, પ્રકાશ વાઘેલા, સમીર રાજડા અને મલ્લિકા શાહએ અભિનયના ઓજસ પાથર્યા છે. માતા સંતાનોને સાચો માર્ગ બતાવવા કઠોર પણ બને છે, પરંતુ આ કઠોરતા સંતાનોની લાગણીને ઠેસ ન પહોંચાડે એ રીતે અમલમાં મૂકવાની હોય છે એમ કહી નાટકના દિગદર્શક અરવિંદ વૈદ્ય નાટકમાં આ મુદ્દે ખાસ સાવચેતી તથા હાસ્ય સાથે ગંભીરતાનું મધૂર મિશ્રણ રાખવામાં આવ્યું હોવાનો દાવો કરે છે.